Nr. ....../......................2024

**REFERAT DE APROBARE**

*a proiectului de ordin privind modificarea și completarea* *Ordinului ministrului mediului, apelor şi pădurilor nr. 185/2023 pentru aprobarea modelului şi conţinutului formularului "Declaraţie privind anumite produse din plastic de unică folosinţă" şi a instrucţiunilor de completare şi depunere a acestuia*

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a *proiectului de ordin privind modificarea și completarea* *Ordinului ministrului mediului, apelor şi pădurilor nr. 185/2023 pentru aprobarea modelului şi conţinutului formularului "Declaraţie privind anumite produse din plastic de unică folosinţă" şi a instrucţiunilor de completare şi depunere a acestuia.*

Proiectul de ordin a fost elaborat ținând cont de prevederile art. 5 lit. k) şi m) din anexa la Hotărârea Guvernului nr. 277/2023 pentru aprobarea Regulamentului de organizare şi funcţionare a Administraţiei Fondului pentru Mediu, în temeiul prevederilor art. 4 alin. (1) şi (2), art. 6 alin. (5) şi (6) şi ale art. 9 alin. (4) şi (5) din Ordonanţa Guvernului nr. 6/2021 privind reducerea impactului anumitor produse din plastic asupra mediului, al art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și al art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor și Pădurilor, cu modificările şi completările ulterioare.

Rațiunea juridică a proiectului de ordin supus aprobării este determinată de publicarea în Jurnalul Oficial al Uniunii Europene din 04 octombrie 2021 a Deciziei de punere în aplicare de stabilire a normelor de aplicare a Directivei (UE) nr.904/2019 a Parlamentului European și a Consiliului în ceea ce privește calcularea, verificarea și raportarea datelor referitoare la colectarea separată a deșeurilor generate de sticlele de plastic de unică folosință pentru băuturi și în Jurnalul Oficial al Uniunii Europene din 01 decembrie 2023 a Deciziei de punere în aplicare nr. 2683/2023 de stabilire a normelor de aplicare a Directivei (UE) nr.904/2019 a Parlamentului European şi a Consiliului în ceea ce priveşte calcularea, verificarea şi raportarea datelor referitoare la conţinutul de plastic reciclat din sticlele de plastic de unică folosinţă pentru băuturi, publicată în Jurnalul Oficial al Uniunii Europene

Prin Ordinul ministrului mediului, apelor şi pădurilor nr. 185/2023 pentru aprobarea modelului şi conţinutului formularului "Declaraţie privind anumite produse din plastic de unică folosinţă" şi a instrucţiunilor de completare şi depunere a acestuia a fost reglementat cadrul legal necesar pentru întocmirea și depunerea declarațiilor privind anumite produse din plastic de unică folosinţă.

În fapt, prin actul normativ propus se asigură colectarea datelor ce trebuie furnizate de Administrația Fondului pentru Mediu către autoritatea publică centrală pentru protecția mediului şi autoritatea publică centrală din domeniul economiei în vederea transmiterii către Comisie a raportului anual conform prevederilor art. 13 din Ordonanţa Guvernului nr. 6/2021 privind reducerea impactului anumitor produse din plastic asupra mediului.

În concordanță cu normele de tehnică legislativă, proiectul de ordin înaintat modifică și completează Ordinul ministrului mediului, apelor şi pădurilor nr. 185/2023 pentru aprobarea modelului şi conţinutului formularului "Declaraţie privind anumite produse din plastic de unică folosinţă" şi a instrucţiunilor de completare şi depunere a acestuia, publicat în Monitorul Oficial al României, Partea I, nr. 128 din 15 februarie 2023.

Pentru motivele invocate, vă rugăm să aprobați ***proiectul de ordin privind modificarea și completarea Ordinului ministrului mediului, apelor şi pădurilor nr. 185/2023 pentru aprobarea modelului şi conţinutului formularului "Declaraţie privind anumite produse din plastic de unică folosinţă" şi a instrucţiunilor de completare şi depunere a acestuia.***

**PREȘEDINTE,**

**Laurențiu Adrian NECULAESCU**